# కృష్ణ భగవాన్

| కృష్ణ భగవాన్ |
| --- |
|  |
| జననం | మీనవల్లి పాపారావ్ చౌదరి  (1965-07-02) 1965 జులై 2 కైకవోలు,కాకినాడ జిల్లా]] |
| ఇతర పేర్లు | కుట్ట |
| చదువు | బి.కామ్ |
| పాఠశాల/కళాశాలలు | అంబేద్కర్ కళాశాల, బాగ్ లింగంపల్లి, హైదరాబాదు |
| వృత్తి | నటుడు, రచయిత |
| క్రియాశీలక సంవత్సరాలు | 1987 - ప్రస్తుతం |
| తల్లిదండ్రులు | మీనవల్లి వీర్రాజు, లక్ష్మీకాంతం |

**కృష్ణ భగవాన్** తెలుగు చలనచిత్ర హాస్య నటుడు, రచయిత. ఇతని అసలు పేరు **మీనవల్లి పాపారావు చౌదరి**. దర్శకుడు వంశీ తన మహర్షి చిత్రం ద్వారా ఈయనను తెలుగు చలన చిత్ర రంగానికి పరిచయం చేసాడు. జాన్ అప్పారావు 40 ప్లస్, మిస్టర్ గిరీశం (2009 )లాంటి చిత్రాలలో కథానాయకుడిగా నటించాడు.

## నేపథ్యము

పాపారావు చౌదరి 1965, జూలై 2న తూర్పు గోదావరి జిల్లా, కైకవోలు గ్రామములో మీనవల్లి వీర్రాజు, లక్ష్మీకాంతం దంపతులకు జన్మించాడు. వీరిది ఉమ్మడి కుటుంబము. ఈయనకు ముగ్గురు సోదరులు. ఒక సోదరి. పెద్దన్న ఎం. బి. బి. ఎస్ చదివి డాక్టరుగా పనిచేస్తున్నాడు. ఆయన గాయకుడు, నాటకాలు కూడా వేసేవాడు. కృష్ణ భగవాన్ చిన్నతనంలో మిమిక్రీ చేసేవాడు. ఒకసారి వీళ్ళ అన్నయ్య వేస్తున్న నాటక బృందంలో నటించాల్సిన ఒకరు అందుబాటులో లేకపోవడంతో కృష్ణభగవాన్ కి అందులో అవకాశం వచ్చింది. అప్పటి నుంచి ఆయన నటనా ప్రస్థానం ప్రారంభమైంది.

## విద్యాభ్యాసం

ఇతడి ప్రాథమికవిద్యాభ్యాసము స్వగ్రామమైన కైకవోలులో పూర్తిచేసి పాఠశాల విద్యకోసం కాకినాడలో పూర్తిచేశాడు. ఇంటర్ విద్యను ఆండాలమ్మ కళాశాలలో పూర్తిచేసాడు. తర్వాత హైదరాబాదులో బాగ్ లింగంపల్లి లోని అంబేద్కర్ కళాశాల నుండి బీకాం పూర్తిచేశాడు. అటుపై చదవాలనే ఆశ ఉన్నా బి.కాంలోని అత్తెసరు మార్కుల కారణంగా ఏ కళాశాల అతడిని అనుమతివ్వని కారణంగా చదువు పట్ల ఆసక్తిని తగ్గించి నటనపై పెంచుకొన్నాడు.

## నట జీవితం

పాఠశాలలో తన పెద్దన్న మంగరాజు బలవంతంపై **పెండింగ్ ఫైల్** అనే నాటకంలో తొలిసారిగా **పరంధామయ్య** పాత్రను పోషించాడు. అటుపై నటనావకాశాల కోసం మద్రాసు చేరుకొన్నాడు. అక్కడ మిత్రబృందంతో కలిసి అప్పటి నటి అనూరాధ ఇంట్లోని మేడమీది గదిలో అద్దెకు ఉంటూ అవకాశాల కోసం ప్రయత్నించేవాడు. ఇంటిదగ్గరినుండి నెల నెలా డబ్బులు పంపిస్తుండటంతో బ్రతుకుతెరువు కోసం వేరే వృత్తిని చేసే పని తప్పింది. వంశీ దర్శకత్వంలో వచ్చిన మహర్షి సినిమాలో రెండో హీరోగా అవకాశం వచ్చింది. ఇందులో మొదటి హీరో మహర్షి రాఘవ. తర్వాత వచ్చిన ఏప్రిల్ 1 విడుదల చిత్రంలో ఓ కీలక పాత్ర పోషించాడు. అంతేకాక ఆ చిత్ర రచనలో కూడా పాలుపంచుకున్నాడు.

## వ్యక్తిగత జీవితం

ఇతను తన పెద్దక్క కుమార్తెను వివాహం చేసుకున్నాడు. వీరికి ఒక కుమార్తె. ప్రస్తుతము హైదరాబాదులో ఉన్నత విద్యను చదువుతున్నది.

## అపఖ్యాతి

ఇతను ఒక ఇంజనీరింగ్ కళాశాల వార్షికోత్సవంలో మద్యం సేవించి, వేదిక నెక్కి కవి, విద్వాంసుడు, సహస్రావధాని గరికపాటి నరసింహారావును తూలనాడి అపఖ్యాతి పొందాడు

## నటించిన చిత్రాలు

| సంవత్సరం | చిత్రము | పాత్ర | ఇతర వివరములు
 |
| --- | --- | --- | --- |
| 2026
 | గాయపడ్డ సింహం
 |  |  |
| 2025
 | *బకాసుర రెస్టారెంట్* |  |  |
| 2018 | *మై డియర్ మార్తాండం* |  |  |
| 2017 | *2 కంట్రీస్* |  |  |
| నేను కిడ్నాప్ అయ్యాను
 |  |  |
| *నేను లోకల్* | కానిస్టేబుల్ |  |
| 2016 | *నాన్న నేను నా బాయ్‌ఫ్రెండ్స్* |  |  |
| *అరకు రోడ్ లో* |  |  |
| 2015 | సౌఖ్యం |  |  |
| 2014 | *పాండవులు పాండవులు తుమ్మెద* |  |  |
| *అమృతం చందమామలో* |  |  |
| *అలా ఎలా?* |  |  |
| నా రాకుమారుడు
 |  |  |
| *పాఠశాల* |  |  |
| 2013 | *ఆడు మగాడ్రా బుజ్జీ* |  |  |
| *కెవ్వు కేక* |  |  |
| 2012 | *జీనియస్* |  |  |
| 2011 | *వీడు తేడా* |  |  |
| వనకన్య వండర్ వీరుడు |  |  |
| గ్రాడ్యుయేట్
 |  |  |
| 2010 | *శక్తి(2010 సినిమా)* |  |  |
| మనసారా |  |  |
| ఏమైంది ఈవేళ |  |  |
| సరదాగా కాసేపు |  |  |
| *దేశద్రోహి* |  | నమిత కథానాయిక
 |
| 2009 | *గోపి గోపిక గోదావరి* |  | జూలై 10, 2009 న విడుదలైనది.
 |
| *పదహారేళ్ళ వయసు* |  |  |
| *మిస్టర్ గిరీశం* |  |  |
| *కుబేరులు* |  | కథానాయకుడు, హాస్య చిత్రము
 |
| 2008 | *మిస్టర్ గిరీశం* |  | కథానాయకుడు
 |
| కింగ్ | కోన వెంకట్ |  |
| *కంత్రీ* |  | అతిధి పాత్ర
 |
| *దొంగ సచ్చినోళ్ళు* | రంభ | హాస్య చిత్రము
 |
| *బొమ్మన బ్రదర్స్ చందన సిస్టర్స్* | కథానాయకుడు | హాస్య చిత్రము
 |
| *జాన్ అప్పారావ్ 40 ప్లస్* | తొలిసారి కథానాయకుడు గా పరిచయం | ద్విపాత్రాభినయము, సిమ్రాన్ కథానాయిక
 |
| *మంగతాయారు టిఫిన్ సెంటర్* |  |  |
| *నిండు పౌర్ణమి* |  | విడుదల కాలేదు
 |
| 2007 | *భజంత్రీలు* |  |  |
| *ఆపరేషన్ దుర్యోధన* |  |  |
| *పెళ్ళైంది కానీ* |  |  |
| *మీ శ్రేయోభిలాషి* |  |  |
| యమగోల మళ్ళీ మొదలైంది | నారదుడు |  |
| *టాస్* |  |  |
| *దుబాయ్ శీను* | పట్నాయక్ | విజయవంతమైన చిత్రం
 |
| *ఎవడైతే నాకేంటి* |  |  |
| *టాటా బిర్లా మధ్యలో లైలా* | బిర్లా | హాస్య చిత్రము,విజయవంతమైన చిత్రం
 |
| *అమ్మ చెప్పింది* | వంట వాడు |  |
| *999 రూపాయలు మాత్రమే* |  |  |
| 2006 | *మాయాజాలం* | దయ్యం |  |
| *రాఖీ* | మంత్రి గారి సహాయకుడు | అతిధి పాత్ర
 |
| *రాజబాబు* |  |  |
| *ఏవండోయ్ శ్రీవారు* |  |  |
| 2005 | *అందరివాడు* |  |  |
| *కాంచనమాల కేబుల్ టి.వి.* |  |  |
| *అల్లరి బుల్లోడు* |  |  |
| అదిరిందయ్యా చంద్రం |  |  |
| *ఎవడి గోల వాడిది* | కడప రెడ్డెమ్మ భర్త | హాస్య చిత్రము,విజయవంతమైన చిత్రం
 |
| *కొంచెం టచ్ లో ఉంటే చెపుతాను* |  |  |
| 2004 | *మిస్టర్ అండ్ మిసెస్ శైలజా కృష్ణమూర్తి* | గైడ్ దేవానంద్ |  |
| ప్రేమించుకున్నాం పెళ్ళికి రండి |  |  |
| సారీ నాకు పెళ్లైంది |  |  |
| శంఖారావం |  |
| *సాంబ* | పశుపతి నౌకరు |  |
| వెంకీ | రైలు ప్రయాణీకుడు |  |
| నా ఆటోగ్రాఫ్ స్వీట్ మెమోరీస్ |  |  |
| లీలామహల్ సెంటర్ |  |  |
| ఆప్తుడు |  |  |
| మీ ఇంటికొస్తే ఏం ఇస్తారు మా ఇంటికొస్తే ఏం తెస్తారు |  |
| చెప్పవే చిరుగాలి |  |  |
| ఒక పెళ్ళాం ముద్దు రెండో పెళ్ళాం వద్దు |  |
| Xట్రా |  |  |
| *అందరూ దొంగలే దొరికితే* |  |  |
| *శంఖారావం* |  |  |
| 2003 | *లక్ష్మీనరసింహా*  | పోలీస్ ఇన్స్ పెక్టర్ |  |
| *నీతో వస్తా* |  |  |
| *శ్రీరామచంద్రులు* |  |  |
| *దొంగరాముడు అండ్ పార్టీ* |  |  |
| *కబడ్డీ కబడ్డీ* | బోసు |  |
| *ఔను..వాళ్ళిద్దరూ ఇష్టపడ్డారు* | చిట్టిబాబు | విజయవంతమైన చిత్రం
 |
| 1991 | *ఏప్రిల్ 1 విడుదల* | గోపీచంద్ | చిత్ర రచయిత కూడా
 |
| 1988 | *మహర్షి* | ఇన్స్ పెక్టర్ ప్రతాప్ | మొదటి చిత్రం
 |

## మూలాలు

## బయటి లింకులు

* ఇంటర్నెట్ మూవీ డేటాబేసు లో కృష్ణ భగవాన్ పేజీ
* కృష్ణ భగవాన్ గురించి ఆంగ్ల దినపత్రిక హిందూ లో ఒక కథనం
* కృష్ణ భగవాన్ ఛాయాచిత్ర మాలిక